BTS

BTS (ידועה גם בשם Bangtan Boys) היא להקת בנים דרום־קוריאנית שהוקמה על ידי חברת התקליטים ביג היט אנטרטיינמנט בשנת 2010. שבעת חברי הלהקה, ג'ין, שוגה, RM, ג'יי-הופ, ג'ימין, V וג'ונגקוק, כותבים ומפיקים יחד את מרבית יצירותיהם. הלהקה נועדה במקור להיות להקת היפ הופ, אך הסגנון המוזיקלי שלה התפתח לשילוב של מגוון ז'אנרים רחב.

הלהקה גובשה החל משנת 2010 והופיעה לראשונה בשנת 2013, עם אלבום הסינגל . בשנת 2014 פורסמו אלבומי האולפן הראשונים שלה בקוריאנית וביפנית, Dark & Wild ו-Wake Up, בהתאמה. אלבום האולפן השני של הלהקה בשפה הקוריאנית, Wings, היה הראשון שנמכר במיליון עותקים בקוריאה הדרומית. עד שנת 2018 התפרסמה הלהקה גם בשוק המוזיקה העולמי, והפכה ללהקה הקוריאנית הראשונה שקיבלה על ידי איגוד תעשיית ההקלטות האמריקאי (RIAA) ושהגיעה למקום הראשון במצעד הבילבורד 200.

בשנת 2020 הפכה BTS ללהקה שהציגה ארבעה אלבומים במקום הראשון במצעד בילבורד 200 בתוך הזמן הקצר ביותר מאז הביטלס, ואלבומה Love Yourself: Answer הפך לאלבום הקוריאני הראשון שקיבל פרס פלטינה על ידי ה-RIAA. באותה שנה היא גם הפכה לאמן הדרום קוריאני הראשון שהגיע למקום הראשון בבילבורד הוט 100 ובבילבורד גלובל 200, עם הסינגל המועמד לגראמי "Dynamite".

נכון לשנת 2022, BTS הם האמן הנמכר ביותר בהיסטוריה של קוריאה הדרומית לפי סירקל צ'ארט, לאחר שאלבומיהם נמכרו ביותר מ-30 מיליון עותקים. אלבום האולפן הרביעי שלה, Map of the Soul: 7, הוא האלבום הנמכר ביותר בהיסטוריה של קוריאה הדרומית. הלהקה היא גם האמן האסייתי והיוצר בשפה שאינה אנגלית הראשון שמילא את אצטדיוני ומבלי ורוז בול, ושדורג בראש רשימת האמנים הנמכרים ביותר של הפדרציה הבין-לאומית לתעשייה הפונוגרפית.

הלהקה זכתה במספר רב של פרסים: פרסי המוזיקה האמריקאית, פרסי המוזיקה של בילבורד, ופרסים נוספים. כמו כן, היא הייתה מועמדת למספר פרסי גראמי. חברי הלהקה נאמו שלוש פעמים בעצרת הכללית של האומות המאוחדות והקימו את קמפיין "Love Myself" שנועד לסייע בהפחתת אלימות בשיתוף עם יוניס"ף.

הלהקה נכללה ברשימת ה"טיים 100" והופיעה גם ברשימות "25 האנשים המשפיעים ביותר באינטרנט" ו"מנהיגי הדור הבא" של המגזין, שם תוארו חבריה כ"נסיכי הפופ". בשנת 2018 הפכו חברי הלהקה לחברים הצעירים ביותר ב, כשזכו במדליית הוואוואן להצטיינות תרבותית על תרומתם להפצת התרבות והשפה הקוריאנית.

ביוני 2022 הודיעו חברי הלהקה על השעיית פעילותם המשותפת ועל גיוסם לצבא קוריאה הדרומית. ג'ין, החבר המבוגר ביותר, התגייס ב-13 בדצמבר 2022; האחרים התגייסו בעקבותיו במהלך ה-2023.

== שם ==
השם "BTS" הוא קיצור של הביטוי הקוריאני "Bangtan Sonyeondan" (הנגול: 방탄소년단; הנג'ה: 防彈少年團), שמשמעותו "צופים חסיני כדורים".<ref></ref> לדברי חבר הלהקה ג'יי-הופ מייצג השם את שאיפתם של חברי הלהקה "לחסום סטריאוטיפים, ביקורת וציפיות שמכוונים למתבגרים כמו כדורים".<ref></ref> לדבריו של מנכ"ל ביג היט אנטרטיינמנט, באנג סי-היוק, השם מסמל את "הפריפריה" בה חיים חברי הלהקה, כבני הדור הצעיר הנלחם נגד החברה הקוריאנית השמרנית.<ref name=":7"></ref>

ביפן ידועה הלהקה גם בשם "Bōdan Shōnendan" (防弾少年団), שמשמעותו זהה.

ביולי 2017 הודיעו חברי הלהקה שהם יזדהו גם כקיצור של הביטוי האנגלי "Beyond the Scene" ("מאחורי הקלעים"), כ"חלק מהזהות החדשה שלהם".<ref name=":8"></ref>

== חברי הלהקה ==
{| class="wikitable sortable mw-collapsible"
|+
!תמונה
!שם במה
!שם לידה
!תאריך לידה (וגיל)
!עמדה
|-
|100 px
|ג'יןאנגלית: Jinקוריאנית: 진
|קים סוק-ג'יןאנגלית: Kim Seok-jinקוריאנית: 김석진
|4 בדצמבר 1992 ()
|ווקאליסט<ref></ref>
|-
|100 px
|שוגהאנגלית: Suga קוריאנית: 슈가
|מין יונ-גיאנגלית: Min Yoon-Giקוריאנית: 민윤기
|9 במרץ 1993 ()
|ראפר מוביל<ref name=":5"></ref>
|-
|100 px
|ג'יי-הופאנגלית: J-Hopeקוריאנית: 제이홉
|ג'ונג הו-סוקאנגלית: Jung Ho-Seokקוריאנית: 정호석
|18 בפברואר 1994 ()
|ראפר ורקדן ראשי<ref name=":5" />
|-
|100 px
|RM (Rap Monster)
קוריאנית: 랩 몬스터
|קים נאמ-ג'וןאנגלית: Kim Nam-Joonקוריאנית: 김남준
|12 בספטמבר 1994 ()
|מנהיג, ראפר ראשי<ref name=":5" />
|-
|100 px
|ג'ימיןאנגלית: Jiminקוריאנית: 지민
|פארק ג'י-מיןאנגלית: Park Ji-Minקוריאנית: 박지민
|13 באוקטובר 1995 ()
|רקדן ראשי, ווקאליסט מוביל<ref name=":5" />
|-
|100 px
|Vקוריאנית: 뷔
|קים טה-היונגאנגלית: Kim Tae-hyungקוריאנית: 김태형
|30 בדצמבר 1995 ()
|ווקאליסט, ויזואל ורקדן מוביל<ref name=":5" />
|-
|100 px
|ג'ונגקוקאנגלית: Jungkookקוריאנית: 정국
|ג'ון ג'ונג-קוקאנגלית: Jeon Jung-kookקוריאנית: 전정국
|1 בספטמבר 1997 ()
|ווקאליסט ראשי, רקדן מוביל, ראפר תומך<ref name=":5" />
|}

==היסטוריה==
=== 2010–2014: גיבוש ותחילת הפעילות ===
חברי BTS בפגישת מעריצים, יולי 2013
בתחילתה, BTS יועדה להיות להקת היפ-הופ. עם זאת, לאחר שביג היט אנטרטיינמנט חוותה ירידה בהכנסות מאלבומי היפ-הופ החליט מנכ"ל החברה, באנג סי-היוק, להקים להקה בעלת סגנון חופשי יותר, שחבריה יהיו עצמאיים ויקבלו חופש פעולה נרחב יותר.<ref></ref><ref name=":02"></ref> האודישנים ללהקה נערכו בשנת 2010, ולאחר גיבוש הקבוצה חברי הלהקה חיו יחד והתאמנו עד 15 שעות ביום. בשנת 2013 הם הופיעו לראשונה בפני קהל קטן של אישים בתעשייה.

ב-12 ביוני 2013 פרסמו BTS את אלבום הבכורה שלהם, , עם הסינגל המוביל "No More Dream", כחלק הראשון בטרילוגיית מיני-אלבומים בשם "School Trilogy" שעסקה בקשיי גיל ההתבגרות.<ref name=":6"></ref> לא זכה למכירות נרחבות, אך הגיע לחמישייה הראשונה במצעד המוזיקה הקוריאנית של גאון.<ref name=":7" /><ref></ref> ב-11 בספטמבר 2013 פרסמה הלהקה את אלבומה השני בסדרת "School Trilogy", , עם הסינגל המוביל "N.O.". בדומה ל-, נושא האלבום היה לחץ לימודי על תלמידים המביא להקרבת שאיפותיהם. בסוף אותה שנה זכתה הלהקה במספר פרסים דרום קוריאניים בקטגוריית האמן החדש של השנה.<ref name=":8" />

=== 2014–2017 ===
==== Skool Luv Affair וסיבוב הופעות ראשון ====
בפברואר 2014 פרסמה הלהקה את החלק האחרון בסדרת "School Trilogy", המיני-אלבום Skool Luv Affair, עם הסינגלים המובילים "Boy in Luv" ו-"Just One Day". האלבום הגיע למקום הראשון ב, והופיע לראשונה במצעד אלבומי העולם של בילבורד במקום השלישי. לאחר פרסום האלבום ביצעו חברי BTS את פגישת המעריצים הראשונה בסיאול, ובחרו בשם "A.R.M.Y" לקהילת המעריצים שלהם. ביולי 2014 הופיעו חברי הלהקה במערב הוליווד – ההופעה הראשונה שלהם בארצות הברית, ובאוגוסט של אותה שנה הופיעו בפסטיבל המוזיקה בלוס אנג'לס.<ref></ref>

באוגוסט 2014 פורסם האלבום Dark & Wild, עם "Danger" ו-"War of Hormone" כסינגלים מובילים והגיע למקום השני בקוריאה הדרומית. לאחר פרסום האלבום יצאה הלהקה לסיבוב ההופעות הראשון שלה, , שנמשך מאוקטובר עד דצמבר 2014. בסוף אותו חודש פרסמה הלהקה את אלבומה הראשון ביפנית, Wake Up, שהגיע לשיא במקום השלישי ב. לאחר פרסום האלבום, יצאה הלהקה לסיבוב ההופעות ראשון שלהם ביפן שנקרא "Wake Up: Open Your Eyes".<ref></ref> סיבוב ההופעות Red Bullet שהחל ב-17 באוקטובר 2014 בקוריאה הדרומית, חודש ב-6 ביוני 2015 במלזיה והמשיך לאוסטרליה, צפון אמריקה ואמריקה הלטינית לפני שהסתיים בהונג קונג באוגוסט. בסך הכל, הסיור כולו משך 80,000 צופים ב-18 ערים ב-13 מדינות.

==== פריצת דרך למיינסטרים והצלחה מסחרית ====
באפריל 2015 פרסמה הלהקה את האלבום , החלק הראשון בטרילוגיית המיני-אלבומים "The Most Beautiful Moment in Life". הסינגל המוביל של האלבום, "I Need U", דורג במקום החמישי במצעד המוזיקה של גאון וזיכה את הלהקה בפרס בתוכנית הטלוויזיה של . סינגל נוסף מהאלבום, "Dope", הגיע למקום השלישי במצעד שירי העולם הדיגיטליים של בילבורד,<ref></ref> והווידאו קליפ שלו הפך לראשון של הלהקה שצבר 100 מיליון צפיות ביוטיוב.<ref></ref>

סיבוב ההופעות "The Red Bullet Tour" חודש ביוני 2015 תחת הכותרת "2015 Live Trilogy Episode II: The Red Bullet", והסתיים באוגוסט אותה שנה. בסך הכל הלהקה הופיעה בפני כ-80,000 צופים ב-13 מדינות.<ref></ref> ב-17 ביוני פורסמו גרסאות יפניות לשירים "For You", "War of Hormone" ו-"Let Me Know".
BTS בהופעה ב-KCON, צרפת, יוני 2016
בנובמבר 2015 פרסמה הלהקה את החלק השני בטרילוגיה, , ויצאה לסיבוב ההופעות השלישי שלה, , בקוריאה הדרומית וביפן. The Most Beautiful Moment in Life, Pt. 2 הגיע לראש מצעד המוזיקה השבועי של גאון,<ref></ref> מצעד ה-Heatseekers ומצעד אלבומי העולם של בילבורד, והופיע, לראשונה בתולדות הלהקה, במצעד הבילבורד 200.<ref></ref>

במאי 2016 פורסם החלק האחרון בטרילוגיה, The Most Beautiful Moment in Life: Young Forever. שלושת הסינגלים של האלבום,"Fire", "Save Me" ו-"Epilogue: Young Forever", דורגו בשלושת המקומות הראשונים במצעד שירי העולם הדיגיטליים של בילבורד. האלבום עמד בראש המצעד השבועי של גאון בקוריאה הדרומית במשך שבועיים רצופים,<ref></ref><ref></ref> הגיע למקום ה-107 במצעד הבילבורד 200<ref></ref> וזכה בטקס בקטגוריית אלבום השנה.<ref></ref> המשך סיבוב ההופעות השלישי של הלהקה, "The Most Beautiful Moment in Life On Stage: Epilogue", נערך בין מאי לאוגוסט 2016.

חברי BTS זוכים בפרס אמן השנה בטקס פרסי המוזיקה האסייתית של Mnet,{{כ}} 2 בדצמבר 2016בספטמבר 2016 פורסם אלבומה השני של הלהקה בשפה היפנית, Youth. האלבום מכר 44,547 עותקים ביום פרסומו ודורג במקום הראשון במצעד האלבומים היומי של אוריקון. חודש לאחר מכן פורסם אלבום נוסף, בקוריאנית, תחת השם Wings. האלבום עלה מיד לפסגת שמונה מצעדי מוזיקה שונים, ודורג במקום הראשון במצעד האלבומים של iTunes ב-23 מדינות.<ref></ref> האלבום דורג במקום ה-26 במצעד הבילבורד 200 עם 16,000 יחידות שקולות לאלבום בארצות הברית – השבוע הטוב ביותר לאלבום קיי-פופ אי פעם,<ref></ref> והפך לאלבום הנמכר ביותר בתולדות מצעד המוזיקה של גאון.<ref></ref> בדצמבר זכתה הלהקה בפרס בטקס פרסי המוזיקה האסייתית של Mnet.<ref></ref>

==== You Never Walk Alone ו-Love Yourself: Her ====
בפברואר 2017 פורסם האלבום הקוריאני You Never Walk Alone, גרסה מחודשת של Wings.<ref></ref> You Never Walk Alone הפך לאלבום הקוריאני שמכר הכי הרבה עותקים בחודש הראשון לפרסומו, עם מכירות של כ-1.49 מיליון עותקים בתוך חודש. הסינגל המוביל של האלבום, Spring Day, זכה בפרס השיר הטוב ביותר בטקס .<ref></ref> עם צאת האלבום יצאה הלהקה לסיבוב הופעות בקוריאה ובאמריקה, שנקרא .<ref></ref> במאי 2017 השתתפו חברי הלהקה בטקס פרסי המוזיקה של בילבורד וזכו בפרס לאמן החברתי המוביל, וכך הפכה BTS ללהקת הקיי-פופ הראשונה שזכתה בפרס בילבורד אי פעם.<ref></ref>

בספטמבר 2017 פרסמה הלהקה את המיני-אלבום Love Yourself: Her, הראשון בסדרת מיני-אלבומים בשם Love Yourself,<ref></ref> שעוסקת באהבה ובקבלה עצמית.<ref name=":6" /> האלבום דורג במקום הראשון במצעד המוזיקה של גאון ובמקום השביעי בבילבורד 200,<ref></ref> הדירוג הגבוה ביותר לאלבום של להקה קוריאנית אי פעם,<ref name=":1"></ref> ונמכר ב-1.2 מיליון עותקים בתוך פחות מחודש.<ref name=":2"></ref> הסינגל המוביל של האלבום, DNA, השיג למעלה מ-22 מיליון צפיות ביוטיוב בתוך 24 השעות הראשונות לפרסומו, והפך לקליפ בעל הצפיות הרבות ביותר תוך 24 שעות של להקת קיי-פופ עד אז.<ref></ref> לראשונה בתולדות הלהקה נכנס הסינגל למצעד הבילבורד הוט 100, במקום ה-85, והפך את BTS ללהקת הבנים הדרום-קוריאנית הראשונה שנכנסה למצעד. שבוע לאחר מכן עלה הסינגל למקום ה-67.<ref></ref> סינגל נוסף מהאלבום, "Mic Drop", דורג במקום ה-28, הדירוג הגבוה ביותר במצעד זה שלהקת קיי-פופ הגיעה אליו.<ref></ref> שני הסינגלים קיבלו מעמד של אלבום זהב על ידי איגוד תעשיית ההקלטות האמריקאי (RIAA) בתחילת 2018,<ref name=":1" /> האלבום Mic Drop קיבל מעמד פלטינה בהמשך אותה שנה.<ref></ref>

בנובמבר 2017 הופיעה הלהקה בטקס פרסי המוזיקה האמריקאית, והפכה ללהקה הקוריאנית הראשונה שעשתה זאת.<ref></ref> בדצמבר זכתה הלהקה בפעם השנייה בפרס אמן השנה בטקס פרסי המוזיקה המוזיקה האסייתית של Mnet, ופרסמה ביפן את "DNA" ואת "Mic Drop" יחד עם שיר חדש, "Crystal Snow", כאלבום סינגל בשם MIC Drop / DNA / Crystal Snow. האלבום דורג במקום הראשון במצעד המוזיקה של אוריקון, והפך לאלבום היחיד של אמן זר שזכה לתואר פלטינה כפולה ביפן בשנת 2017.<ref></ref>

=== 2018–2020 ===
==== סדרת אלבומי Love Yourself ====
BTS בטקס פרסי דיסק הזהב ה-32, 10 בינואר 2018
בינואר 2018 זכו חברי BTS בפרסים מרכזיים בטקס <ref></ref> ובטקס .<ref></ref> במרץ פרסמה הלהקה סדרה תיעודית בת שמונה פרקים בשם "Burn the Stage", שסיפקה הצצה אל מאחורי הקלעים של סיבוב ההופעות "wings" משנת 2017.<ref></ref> ב-4 באפריל פורסם אלבום האולפן השלישי של הלהקה בשפה היפנית, Face Yourself. למחרת פורסם סרט קצר בשם "Euphoria: Theme of Love Yourself: Wonder" ולאחריו שיר הסולו של ג'ונגקוק , כקדימון לאלבום האולפן השלישי של הלהקה בשפה הקוריאנית, . האלבום פורסם ב-18 במאי 2018 והפך לאלבום הקיי-פופ הראשון שדורג במקום הראשון במצעד הבילבורד 200, ולאלבום הראשון בשפה זרה שהגיע להישג זה מזה 12 שנה.<ref></ref><ref></ref> הסינגל המוביל של האלבום, "Fake Love", הופיע, לראשונה עבור להקת קיי-פופ, בעשירייה הראשונה במצעד הבילבורד הוט 100. יומיים לאחר הוצאת האלבום הופיעו חברי הלהקה לראשונה על הבמה בטקס פרסי המוזיקה של בילבורד וזכו שוב בפרס לאמן החברתי המוביל.<ref></ref>

באוגוסט 2018 הלהקה הוציאה אלבום אוסף בשם Love Yourself: Answer, עם הסינגל המוביל "Idol" בהשתתפות ניקי מינאז'. האלבום הגיע למקום הראשון במצעד הבילבורד 200, עם 185,000 יחידות שקולות לאלבום.<ref></ref> הווידאו קליפ של "Idol" צבר למעלה מ-45 מיליון צפיות ביוטיוב ביממה הראשונה לפרסומו, וכך שבר את שיא מספר הצפיות תוך 24 שעות לווידאו קליפ.<ref></ref> בנובמבר 2018, Love Yourself: Answer הפך לאלבום הקוריאני הראשון שקיבל תואר זהב על ידי איגוד תעשיית ההקלטות האמריקאי. מאוחר יותר, גם Love Yourself: Answer ו-"Idol" זכו בתואר פלטינה.<ref></ref>BTS בהופעה ב[[נגויה, יפן, 13 בינואר 2019]]במקביל לפרסום האלבום יצאו חברי הלהקה לסיבוב ההופעות , במהלכו ביקרו ב-12 מדינות<ref></ref> והפכו לאמן הקוריאני הראשון שהופיע באצטדיון בארצות הברית.<ref></ref> בספטמבר 2018 נאמו חברי BTS בעצרת הכללית של האומות המאוחדות על אהבה עצמית ופיתוח מוטיבציה בקרב בני נוער.<ref></ref><ref></ref><ref name=":0"></ref> באוקטובר חידשו חברי הלהקה את החוזה עם ביג היט אנטרטיינמנט והאריכו את תוקפו עד שנת 2026. באותו חודש פרסמו את הסינגל , יצירתם הראשונה בשפה האנגלית.<ref></ref>

בנובמבר 2018, תוכנית טלוויזיה יפנית ביטלה הופעה מתוכננת של BTS לאחר שפורסמו תמונות של חבר הלהקה ג'ימין לובש חולצה עם הדפס של סיסמאות קוריאניות פטריוטיות ותמונה של ענן הפטרייה שנוצר לאחר הטלת פצצות האטום על הירושימה ועל נגסאקי.<ref></ref> מרכז שמעון ויזנטל גינה את לבישת החולצה ואת השימוש שעשתה הלהקה בסמלים נאציים בצילומים ובהופעות.<ref></ref> חברת ביג היט אנטרטיינמנט פרסמה התנצלות וטענה שהסמלים בהם השתמשה הלהקה נועדו לייצג את מערכת החינוך האחידה והקפדנית של קוריאה הדרומית, ולא את הנאציזם.<ref></ref> ההתנצלות התקבלה על ידי אגודת נפגעי פצצות האטום הקוריאנית ומרכז שמעון ויזנטל.<ref></ref>

בסוף שנת 2018 זכתה הלהקה בפרס לאמן השנה בטקס <ref></ref> ודורגה במקום השמיני במצעד האמנים המובילים לסוף השנה ובמקום השני בדירוג הצמד/הלהקה המובילים של "בילבורד". בנוסף נכללה הלהקה ברשימת "50 האנשים המשפיעים ביותר" של בלומברג, בשל "נכונותה לעסוק בנושאים חברתיים, בבריאות נפשית ובפוליטיקה, למרות היותה בז'אנר שמצויר לעיתים קרובות כ'מסטיקי'".<ref></ref>

==== Map of the Soul: Persona, סיבוב הופעות עולמי באצטדיונים ו-BTS World ====
חברי BTS במהלך צילומי הקליפ "Boy With Luv", מרץ 2019
בפברואר 2019 הגישו חברי BTS את פרס "אלבום ה-R&B הטוב ביותר" בטקס פרסי הגראמי.<ref></ref> באפריל נכללה הלהקה ברשימת ה"טיים 100".<ref></ref> באותו חודש פורסם מיני-אלבום בשם Map of the Soul: Persona, עם הסינגל המוביל "Boy with Luv" בהשתתפות הזמרת האמריקאית הלסי. לאחר פרסום האלבום הופיעו חברי BTS, לראשונה עבור אמני קיי-פופ, בתוכנית הטלוויזיה האמריקאית סאטרדיי נייט לייב.<ref></ref> Map of the Soul: Persona הפך לאלבום הראשון בשפה הקוריאנית שהגיע למקום הראשון במצעדים בבריטניה, בקנדה ובאוסטרליה, ולאלבום השלישי של הלהקה שהגיע למקום הראשון בבילבורד 200.<ref></ref> בקוריאה נמכר האלבום בכ-3.69 מיליון עותקים, מה שהפך אותו לאלבום הנמכר ביותר בקוריאה בכל הזמנים,<ref></ref> וזיכה אותו בשיא גינס.<ref></ref> "Boy with Luv" הופיע במקום השמיני בבילבורד הוט 100 באפריל 2019 – המיקום הגבוה ביותר לשיר קיי-פופ עד אז.

בטקס פרסי המוזיקה של בילבורד 2019 זכתה הלהקה בפרסים ללהקה המובילה ולאמן החברתי המוביל.<ref></ref> לאחר מכן יצאה הלהקה להמשך סיבוב ההופעות הקודם שלה, תחת השם "Love Yourself: Speak Yourself". ביוני פורסם משחק וידאו המבוסס על הלהקה, , בליווי פסקול שביצעה הלהקה בשם . הפסקול קיבל תואר פלטינה כפולה מאיגוד תעשיית ההקלטות הדרום קוריאני (KMCA).<ref></ref> ביולי פרסמה הלהקה את הסינגל . הסינגל הופיע, לראשונה בתולדות הלהקה, במקום ה-81 ביפן הוט 100 ב-8 ביולי 2019, והגיע למקום הראשון בשבוע שלאחר מכן. כחודש לאחר מכן, קיבל "Lights" אישור על מכירת מיליון עותקים מאיגוד תעשיית ההקלטות היפני (RIAJ).<ref></ref>

בדצמבר הפכה BTS ללהקה הראשונה שגרפה את ארבעת הפרסים הראשיים ב ובפרסי המוזיקה המוזיקה האסייתית של Mnet.<ref></ref> ב הפכה BTS לאמן הראשון שזכה בפרסי דיסאנג הן בקטגוריות השירים הדיגיטליים והן בקטגוריות האלבומים הפיזיים.<ref></ref> הלהקה סיימה את 2019 במקום הרביעי בדירוג 200 האמנים המובילים של בילבורד לצמד/להקה.<ref></ref> האלבום Map of the Soul: Persona דורג במקום השישי ברשימת 10 האלבומים המובילים בארצות הברית, והיה האלבום הפיזי השני הנמכר ביותר בארצות הברית בשנת 2019, לפי MRC Data. בנוסף, Map of the Soul: Persona הוגדר כאלבום השלישי הנמכר ביותר לשנת 2019 על ידי הפדרציה הבין-לאומית לתעשייה הפונוגרפית (IFPI),<ref></ref> מה שהפך את BTS לאמן הקוריאני הראשון שדורג במצעד 10 האלבומים המובילים העולמי פעמיים רצופות. הלהקה גם דורגה במקום השביעי ברשימת האמנים הנמכרים ביותר של IFPI לשנת 2019,<ref></ref> פעם ראשונה לאמן שאינו דובר אנגלית.

==== Map of the Soul: 7, "" ו-Be ====
בינואר 2020 פרסמה הלהקה את הסינגל המוביל "Black Swan", כהטרמה לאלבום האולפן הרביעי שלה, Map of the Soul: 7. מאוחר יותר באותו חודש הופיעו חברי BTS, לראשונה אצל אמנים קוריאנים, בטקס פרסי גראמי ה-62.<ref></ref> Map of the Soul: 7 פורסם ב-21 בפברואר, ולווה בסינגל "On" ובגרסה דיגיטלית אלטרנטיבית שלו בהשתתפות הזמרת האוסטרלית סיה.<ref></ref> לפי גאון, Map of the Soul: 7 נמכר ביותר מ-4.1 מיליון עותקים בתשעת הימים הראשונים לפרסומו, וכך שבר את שיא האלבום הנמכר ביותר בהיסטוריה של קוריאה הדרומית. האלבום הגיע לראש מצעד הבילבורד 200, מה שהפך את BTS ללהקה שהציגה ארבעה אלבומים במקום הראשון בזמן הקצר ביותר מאז הביטלס.<ref></ref> "On" דורג במקום הרביעי במצעד הבילבורד הוט 100 – הדירוג הגבוה ביותר לשיר קיי-פופ אי פעם.<ref></ref> חברי BTS תכננו לצאת באפריל לסיבוב ההופעות , אך הדבר נדחה ללא הגבלת זמן עקב מגפת הקורונה.<ref></ref>

באפריל 2020 הפכה הלהקה לאמן הקוריאני הראשון שמכר יותר מ-20 מיליון אלבומים במצטבר, מה שהפך אותה לאמן הנמכר ביותר בהיסטוריה של קוריאה הדרומית.<ref></ref><ref></ref> באותו חודש, על רקע מגבלות מגפת הקורונה, ערכה הלהקה אירוע מקוון בן יומיים בשם "Bang Bang Con", שבו שיתפה צילומים של קונצרטים קודמים בערוץ היוטיוב שלה.<ref></ref> ב-7 ביוני הופיעה הלהקה באירוע המקוון של יוטיוב, עם השירים "Boy with Luv", "Spring Day" ו-"Mikrokosmos".<ref></ref> ב-14 ביוני, במסגרת חגיגות יום השנה השביעי להופעת הבכורה של הלהקה, ערכו חברי BTS קונצרט מקוון בשידור חי, שנקרא "Bang Bang Con: The Live". הקונצרט נצפה על ידי 756,000 צופים בשידור חי מ-107 מדינות ואזורים, וקבע את שיא הצופים הרבים ביותר לקונצרט וירטואלי בתשלום.<ref></ref> ב-19 ביוני פרסמה הלהקה את הסינגל היפני "" כסינגל מוביל מתוך האלבום הרביעי שלה בשפה היפנית, . האלבום פורסם ב-14 ביולי. הוא נמכר בלמעלה מ-564,000 עותקים בשבוע הראשון לפרסומו, ושבר את שיא המכירות הגבוהות ביותר בשבוע הראשון לאלבום של אמן זר ביפן.<ref></ref>

באוגוסט 2020 פרסמה הלהקה את הסינגל הראשון שלה בשפה האנגלית, "Dynamite". הסינגל דורג במקום הראשון במצעד הבילבורד הוט 100 בארצות הברית, והפך את BTS לאמן הדרום קוריאני הראשון שהגיע למקום הראשון במצעד זה.<ref></ref> הסינגל גם עמד בראש מצעדי הבילבורד גלובל 200 והבילבורד גלובל ללא ארצות הברית בשבוע שהסתיים ב-24 בספטמבר, והפך לסינגל הראשון שעמד בראש שני המצעדים בו זמנית. "Dynamite" הגיע למקום החמישי במצעד 40 שירי המיינסטרים ובמצעד סינגלי הפופ של בילבורד – הדירוג הגבוה ביותר לאמן קוריאני עד אז, ואף הגיע למקום הראשון במצעד ההשמעות ברדיו הישראלי של חברת מדיה פורסט. ב-31 באוגוסט, חברי BTS הופיעו לראשונה בטקס פרסי הווידאו קליפים של MTV, שם ביצעו את ההופעה החיה הראשונה של "Dynamite", וזכו בארבעה פרסים: קליפ הלהקה הטוב ביותר, הכוריאוגרפיה הטובה ביותר, קליפ הפופ הטוב ביותר וקליפ הקיי-פופ הטוב ביותר.<ref></ref> ב-14 באוקטובר הם ביצעו את הסינגל בטקס פרסי המוזיקה של בילבורד, וזכו בפרס לאמן החברתי המוביל בפעם הרביעית ברציפות.<ref></ref>

ב-2 באוקטובר 2020 פרסמה הלהקה רמיקס לסינגל "Savage Love (Laxed – Siren Beat)" של ג'אוש 685 ושל ג'ייסון דירולו. הרמיקס דורג במקום הראשון בבילבורד הוט 100.<ref name=":3"></ref> ב-10 וב-11 באוקטובר קיימה הלהקה קונצרט וירטואלי בן יומיים בשיטת שלם וצפה בסיאול, שנקרא "Map of the Soul ON:E". הקונצרט נצפה על ידי 993,000 צופים מ-191 מדינות ואזורים.<ref></ref> ב-20 בנובמבר פרסמה הלהקה את אלבום האולפן החמישי שלה בשפה הקוריאנית, Be, עם הסינגל המוביל "Life Goes On". האלבום דורג במקום הראשון בבילבורד 200, ו-"Life Goes On" דורג במקום הראשון בבילבורד הוט 100 – הסינגל השלישי ברציפות של BTS שהגיע למקום הראשון במצעד זה תוך שלושה חודשים, והשיר הראשון שבוצע בעיקר בקוריאנית והגיע לראש המצעד.<ref name=":3" />

ב-24 בנובמבר 2020 הפכה להקת BTS לאמן הקיי-פופ הראשון שהוכר על ידי , כאשר הפכה למועמדת לפרס גראמי לביצוע הפופ הטוב ביותר של צמד/להקה בטקס פרסי גראמי ה-63 עם הסינגל "Dynamite".<ref></ref> בנוסף זכתה הלהקה בפרס המוזיקה הבינלאומית המיוחד בטקס .<ref></ref>

=== 2021 – הווה ===
==== "", "Permission to Dance" ו-Proof ====
במרץ 2021 דורגה הלהקה בראש רשימת האמנים הנמכרים ביותר בשנת 2020 של הפדרציה הבין-לאומית לתעשייה הפונוגרפית, מה שהפך אותה לאמן האסייאתי הראשון ולאמן הראשון שלא יוצר באנגלית שהגיע להישג זה.<ref></ref><ref></ref> בנוסף תפסה הלהקה שלושה מקומות במצעד מכירות האלבומים העולמי לשנת 2020, עם Map of the Soul: 7 במקום הראשון, Be (Deluxe Edition) במקום השני ו-Map of the Soul: 7 – The Journey במקום השמיני. במצעד האלבומים העולמי לכל הפורמטים דורג Map of the Soul: 7 במקום הראשון ו-Be (Deluxe Edition) במקום הרביעי.<ref></ref> ב-14 במרץ 2021 ביצעה הלהקה את "Dynamite" בטקס פרסי הגראמי, אך לא זכתה בפרס.<ref></ref>

ב-1 באפריל פרסמה הלהקה את "Film Out", הסינגל המוביל מתוך אלבום האוסף היפני BTS, the Best. ב-17 באפריל התקיים קונצרט חינמי מקוון בשם "Bang Bang Con 21", במהלכו שיתפה הלהקה צילומים מהקונצרטים הקודמים שלה.<ref></ref>

בשנת 2021 הלהקה זכתה בפרס המוזיקה של APAN.

טקס פרסי המוזיקה האמריקאית, 21 בנובמבר 2021]]
בית הלבן, 2022]]
ב-21 במאי 2021 פרסמה הלהקה את הסינגל השני שלה בשפה האנגלית, "Butter". עם 11.042 מיליון השמעות ראשונות במצעד העולמי של ספוטיפיי, השיר קבע שיא חדש בכל הזמנים להופעת הבכורה הגדולה ביותר בתולדות הפלטפורמה, וזכה לשיא גינס על ההישג.<ref name="GWR"></ref> כמו כן דורג השיר במקום הראשון בבילבורד הוט 100. ב-9 ביולי פורסם סינגל נוסף באנגלית, "Permission to Dance". שיר זה דורג במקום השמיני במצעד השירים הדיגיטליים. ב-24 בספטמבר פרסמה הלהקה את הסינגל "My Universe", בשיתוף עם הלהקה הבריטית קולדפליי. הסינגל הגיע ישירות למקום הראשון בבילבורד הוט 100, מה שהפך אותו לשיתוף הפעולה הראשון בין שתי להקות שהגיע לראש המצעד.

ב-24 באוקטובר החלה הלהקה בסדרת הופעות מקוונות בסיאול, בשם . בנובמבר קיבל הסינגל "Butter" מועמדות לטקס פרסי גראמי ה-64 בקטגוריה ביצוע הפופ הטוב ביותר של צמד/להקה.<ref></ref> בין 27 בנובמבר ל-2 בדצמבר ערכו חברי הלהקה את ההופעות הפרונטליות הראשונות שלהם מאז פרוץ מגפת הקורונה, כשביצעו ארבע הופעות סולד-אאוט באצטדיון SoFi שבלוס אנג'לס כהמשך לסדרת הקונצרטים "Permission to Dance on Stage".<ref></ref>

בינואר 2022 פורסם ובקומיקס המבוסס על הלהקה בשם "7Fates: Chakho". הקומיקס צבר למעלה מ-15 מיליון צפיות ביומיים הראשונים לפרסומו, והפך לקומיקס הנצפה ביותר בפלטפורמת .<ref></ref> בין 10 ל-13 במרץ ערכה הלהקה שלוש הופעות באצטדיון האולימפי של סיאול<ref></ref> עם כ-45,000 צופים בסך הכל. ללהקה היו שבע מועמדויות לפרסי המוזיקה של בילבורד לשנת 2022 והיא זכתה בשלוש מתוכן, וכך הפכה ללהקה בעלת המועמדויות והזכיות הרבות ביותר בתולדות התוכנית. ב-10 ביוני 2022 פרסמה הלהקה את "Yet to Come", הסינגל המוביל מתוך אלבום האוסף .<ref></ref> האלבום נמכר בלמעלה מ-2 מיליון עותקים ביום פרסומו<ref></ref> והגיע לראש המצעדים ב-18 מדינות.

==== שירות צבאי וחידוש חוזה ====
ב-14 ביוני, במפגש לרגל יום השנה התשיעי להקמת הלהקה, הודיעו חבריה על השעיית פעילותם כלהקה. לאחר מכן הבהיר דובר ביג היט אנטרטיינמנט שהלהקה לא עומדת להתפרק או לצאת להפסקה, אלא שחבריה רק "יתמקדו כעת בקריירות הסולו שלהם". לאחר ההודעה ירד שווי השוק של תאגיד הייב בלמעלה מ-1.5 מיליארד דולר.<ref></ref> בנוסף, התקרב מועד הגיוס של חבר הלהקה המבוגר ביותר, ג'ין; על פי חוקי קוריאה הדרומית, כל הגברים הכשירים צריכים לשרת בצבא 18–21 חודשים עד גיל 28, ומועד הגיוס של ג'ין כבר נדחה לגיל 30.<ref></ref>

שווי המניות של הייב הוסיף לצנוח אל מתחת לסכום ההנפקה הראשונה לציבור של התאגיד, על רקע העלאת ספקולציות לגבי השלכות גיוסם הצפוי של חברי הלהקה וחשש מהתפרקות הלהקה.<ref></ref> ב-15 באוקטובר הופיעה הלהקה בפוסאן כחלק ממסע הקמפיין של העיר לאירוח התערוכה העולמית ב-2030;<ref name=":4"></ref> סוכנות הידיעות בלומברג דיווחה על ההופעה כהצלחה, אך ציינה שלא צפויות הופעות נוספות.

ב-17 באוקטובר 2022 אישרה חברת התקליטים כי חברי הלהקה ישרתו בצבא הדרום קוריאני, כאשר הלהקה צפויה להתאחד בשנת 2025 לאחר סיום חובות השירות שלהם.<ref name=":4" /> על פי ההערכות, השירות הצבאי של חברי הלהקה יגרום הפסד של כמעט 10 מיליארד דולר לתאגיד הייב, והפסד של כמעט 39 מיליארד דולר לכלכלת קוריאה הדרומית.<ref></ref>

בסוף אוקטובר קיבלה הלהקה חמש מועמדויות ל, וחבריה קיבלו שמונה מועמדויות נוספות כאמני סולו. בנובמבר קיבלה הלהקה שלוש מועמדויות לטקס פרסי גראמי ה-65 ביניהם מועמדות לפרס ביצוע הפופ הטוב ביותר של צמד/להקה, מה שהפך את BTS לאמן היחיד שהיה מועמד שלוש שנים ברציפות בקטגוריה זו מאז הצגתה ב-2011.<ref></ref> בנוסף, הלהקה זכתה בפרס לצמד או להקת הפופ האהובה ביותר ובפרס לאמן הקיי-פופ האהוב ביותר בטקס פרסי המוזיקה האמריקאית לשנת 2022. באמצע דצמבר החל ג'ין את שירותו הצבאי.<ref></ref>

לאחר הפרידה המתוכננת, סרט ההופעה של הלהקה, BTS 'Yet to Come' in Busan יצא ב-1 בפברואר 2023. ב-18 באפריל החל ג'יי-הופ את שירותו הצבאי.<ref></ref> ב-12 במאי, הוציאה BTS את הפסקול "The Planet" לסדרת האנימציה הדרום קוריאנית "Bastions". ב-9 ביוני 2023, לרגל מלוא עשור להופעת הבכורה של BTS, פרסמה הלהקה את הסינגל "Take Two". הסינגל הגיע ישירות לראש המצעד הגלובלי של ספוטיפיי, והפך את BTS ללהקת הבנים הדרום קוריאנית הראשונה שהגיעה למקום הראשון פעמיים.<ref></ref> ביולי פרסמו חברי הלהקה ספר בשם , המסכם עשר שנות פעילות. הספר הפך לרב-מכר מיד עם פרסומו.<ref></ref>

ב-20 בספטמבר 2023 הייב אישרה באמצעות הודעה לעיתונות כי BTS תחדש את החוזים הבלעדיים שלהם. החברים יחתמו על הסכמים אלה ברצף, בהתחשב בשירותם הצבאי, לאחר שגיבשו את מחויבותם לפרויקטים עתידיים החל משנת 2025 ואילך. הייב הביעו את ציפייתם לתמוך בפעילות הקבוצתית של BTS והבטיחו תמיכה בלתי מעורערת כדי להגביר את השפעתם העולמית ולהבטיח את המשך פעילות הקבוצה גם לאחר סיום שירותם הצבאי. בנוסף, ביג היט מיוזיק הודיעה על תרומה של מיליארד ₩ (מעל 870,000 דולר אמריקאי) לוועדה הקוריאנית למען יוניצף כהערכה ל-BTS ולארגון האוהדים שלהם, ARMY. התרומה היא חלק מקמפיין , קמפיין משותף שהושק עם BTS בנובמבר 2017.

ב-22 בספטמבר 2023 התגייס שוגה כעובד סוציאלי. RM ו-V התגייסו ב-11 בדצמבר 2023, ואחריהם ג'ימין וג'ונגקוק ב-12 בדצמבר. ב-12 ביוני 2024, ג'ין הפך לחבר ה-BTS הראשון שהשלים את שירות החובה הצבאי שלו והשתחרר רשמית.

==אמנותיות ==
=== סגנון מוזיקלי ===
היפ-הופ הוא הסגנון הדומיננטי ביותר במוזיקה שיוצרת הלהקה, בעיקר בגלל הרקע של RM ושל שוגה כראפרים מחתרתיים.<ref></ref><ref name=":42"></ref> לדבריו של באנג סי-היוק, ז'אנר הקיי-פופ בכללותו שואב השראה ממוזיקה שחורה. הסופר קריסטל ס. אנדרסון טוען ש"הפופולריות הגואה של BTS בארצות הברית מייצגת את המשך האופנים שבהם קיי-פופ מתפקד כחלק ממסורת הרית'ם אנד בלוז העולמית". לדבריה של ראיסה ברונר ממגזין "טיים", "BTS עשויה להיות מסווגת כלהקת קיי-פופ כברירת מחדל, אבל הלהקה אולי חולקת יותר חומר גנטי עם היפ-הופ עכשווי מאשר עם פופ או עם כל אסוציאציה גאוגרפית. המוזיקה שלה מלאה בחוצפה, עשירה בפרשנות חברתית ומסוגלת לבצע מטבוליזם בין השפעות וסגנונות מוזיקליים רבים".<ref name=":6" />

באלבומים הראשונים שלה, ובפרט ב-Dark & Wild, התנסתה הלהקה בשימוש ברית'ם אנד בלוז, רוק וג'אז ראפ. בסדרת האלבומים "The Most Beautiful Moment in Life" נעשה שימוש רב בראפ, בג'אז, בטראפ ובמוזיקת דאנס אלקטרונית,<ref name=":6" /> ואילו ב-Wings וב-You Never Walk Aloneהושם דגש על נאו סול ומומבהטון. סדרת אלבומי "Love Yourself" התאפיינה בשימוש בפיוצ'ר באס ובפופ לטיני, ובסדרת אלבומי Map of the Soul נעשה שימוש ב, אלקטרו, אימו ראפ, פאנק, טראפ, פופ רוק ופופ-ראפ.

=== ליריקה ===
כל חברי הלהקה משתתפים בכתיבת, הלחנת והפקת השירים שלהם.<ref name=":42" /><ref></ref> הנושאים הליריים של הלהקה בשנותיה הראשונות שיקפו את המגמות הכלליות של הקיי-פופ באותה תקופה, וכללו בעיקר שירי אהבה טיפוסיים והתייחסויות למערכת החינוך הקוריאנית ולאובססיה של החברה לטכנולוגיה, אך כבר אז הוטמעו במוזיקה של הלהקה מסרים של חלומות, נעורים, התגברות על אתגרים וגילוי עצמי. בהמשך, סדרת "The Most Beautiful Moment in Life" תיארה היבטים שונים של גיל הנעורים ושל תהליך ההתבגרות, ואילו סדרת "Love Yourself" העבירה מסרים על אהבה עצמית דרך התמודדות עם קשיים.<ref name=":42" /> בווידאו קליפ "I Need U" מאפריל 2015 הציגה הלהקה לראשונה את הנרטיב העלילתי "BTS Universe", שהציג סיפור התבגרות של שבעה נערים; מאוחר יותר הנרטיב המשיך להתפתח באמצעות ספרים, סדרות קומיקס, סרטונים ופוסטים ברשתות החברתיות.<ref></ref>

הלהקה יוצאת דופן בעיסוקה בנושאים שלא זוכים לתשומת לב רבה בקוריאה הדרומית, כמו זכויות להט"ב<ref></ref> והעצמת נשים.<ref></ref> היא גם עוסקת רבות בפרשנות חברתית, עם שירים כגון "Silver Spoon" הדן בקשיים הכלכליים העומדים בפני בני נוער בהשוואה לדור הוריהם, "Am I Wrong" הדן באי-השוויון העולמי<ref name=":42" /> ו-"Not Today" הדן בשחיתות שלטונית, אנטי-ממסדיות ותקרות זכוכית.<ref></ref>

בראיון למגזין "טיים" בשנת 2017 אמר מנהיג הלהקה, RM, שרוב המוזיקה של הלהקה "עוסקת באופן בו אנו תופסים את העולם וכיצד אנו מנסים להתמיד כבני אדם רגילים וממוצעים", וש"הליריקה שלנו מתמודדת עם סוגיות אמתיות שעומדות בפני כל בני האדם: בחירות במהלך החיים, דיכאון, הערכה עצמית."<ref></ref>

=== השפעות ===
פיטר ברויגל, שמופיע בשתי הגרסאות של הקליפ "Blood Sweat & Tears"]]
BTS ציינו את סו טג'י אנד בויז,<ref></ref> אמינם, קניה וסט, דרייק, פוסט מאלון, Danger ואת צ'ארלי פות' כהשראות המוזיקליות שלהם.<ref></ref> כמו כן הם התבטאו כי ג'סטין ביבר היווה את ההשראה הגדולה ביותר על הקריירה שלהם,<ref></ref><ref></ref> בנוסף ציינו כי הם "גדלו בצפייה בסרטונים של לייב אייד" ותיארו את להקת קווין כמי שהשפיעה עליהם רבות. 

האלבום Wings משנת 2016 נוצר בהשראת רומן החניכה "דמיאן" מאת הרמן הסה.<ref></ref><ref></ref> בשיר "Blood Sweat & Tears" מ-2017 מוצגים הציורים מאת , ו מאת פיטר ברויגל האב, וכן ציטוט מתוך "כה אמר זרתוסטרא" של פרידריך ניטשה.<ref>"Chapter 5. Blood, Sweat & Tears". Wings Concept Book (in Korean). Republic of South Korea: Big Hit Entertainment. June 29, 2017. p. 114. 0728303093672.</ref> סדרת אלבומי Love Yourself הושפעה מהספר "אמנות האהבה" של אריך פרום,<ref></ref><ref></ref> והשיר "Magic Shop" נוצר בהשראת ספר הזיכרונות של .<ref></ref> בין המקורות הספרותיים הנוספים שהיוו השראה למוזיקה של הלהקה נמנים "those" מאת הרוקי מורקמי ויצירות אחרות מאת אורסולה לה גווין, קרל גוסטב יונג, ג'ורג' אורוול וניטשה.<ref></ref>

== פילנתרופיה ==

הלהקה ידועה באג'נדה פילנתרופית מובהקת, והיא מעורבת במגוון רחב של אירועי צדקה.<ref></ref> ב-2015 תרמו חבריה 7,187 ק"ג של אורז לצדקה בטקס חנוכת הרחוב K-Star באחת משכונות סיאול.<ref></ref> בשנת 2016 הם השתתפו בקמפיין "Let's Share the Heart" לגיוס תרומות לארגון הצדקה הקוריאני LISA, המקדם תרומת איברים ודם.<ref></ref>

בינואר 2017 תרמו חברי BTS יחד עם חברת ביג היט אנטרטיינמנט 100 מיליון וון דרום קוריאני לארגון למען משפחות שנפגעו באסון טביעת המעבורת MV Sewol; כל חבר תרם 10 מיליון וון והחברה תרמה 30 מיליון וון נוספים. התרומה נועדה להיעשות בסתר.<ref></ref>

ביוני 2020, בעקבות רצח ג'ורג' פלויד, תרמו חברי הלהקה כמיליון דולר לתנועת Black Lives Matter.<ref></ref> לאחר מכן תרמו גם מעריצי הלהקה כמיליון דולר.<ref name=":0" /> בשנת 2021 תרמו חברי הלהקה תלבושות מהקליפ "Dynamite" בשווי 162,500 דולר<ref></ref> ל-MusiCares, ארגון ללא מטרות רווח המתמקד ברווחת מוזיקאים.<ref></ref> בהמשך אותה שנה תרמו חברי הלהקה את ההכנסות ממכירת שבע תלבושות מהקליפ "Life Goes On" בשווי 30,000 דולר לקרן מוזיאון הגראמי.<ref></ref>

== השפעה ==

נמל [[פוסאן מואר בסגול לכבוד בואם של חברי BTS לעיר, יוני 2019]]

ב-29 באפריל 2019, הכניס מגזין טיים את BTS לרשימת מאה האנשים המשפיעים ביותר של השנה, והכתיר אותם כ"נסיכי הפופ". בכיר בילבורד, סילביו פיטרולוונגו, השווה את השפעת הקבוצה לזו של הביטלס. מנכ"לית MRC Data, הלנה קוסינסקי, ציינה כי "למרות ש-BTS לא היו הראשונים שפתחו את הדלתות לקיי-פופ ברחבי העולם, הם היו הראשונים שהפכו למיינסטרים. הם לא פונים רק לצעירים אלא גם לגילאי ה-50 וה-60." BTS הם האמן הראשון שאינו דובר אנגלית שהגיע ל בשנת 2018. בנוסף, הם האמן השני הנמכר ביותר ברחבי העולם על פני פלטפורמות מדיה מרובות, שניים רק לדרייק. בשנת 2020, BTS הפכו לאמן הלא-מערבי והלא דובר אנגלית הראשון שזכה בתואר אמן ההקלטות העולמי של השנה מטעם IFPI. חזרו על ההישג בשנת 2021, והפכו לאמן השלישי – אחרי דרייק וטיילור סוויפט – שזכה בפרס פעמיים, והראשון שעשה זאת בשנים רצופות. בקוריאה הדרומית, BTS היו 41.9 אחוז ממכירות האלבומים במחצית הראשונה של 2019, לעומת נתח שוק של 25.3 אחוז בשנה הקודמת.

בשנת 2022, יונה קים תיארה את BTS כמי שמובילים את הגל הקוריאני, המייצג את ההתרחבות הגלובלית של התרבות הקוריאנית כמו סיי בעשור הקודם ועם עוצמת ההשפעה שהייתה לסרט הדרום קוריאני עטור האוסקר, פרזיטים ב-2020. ב-2021 מצא הבנק המרכזי של קוריאה הדרומית, , כי BTS גרמו ל-"" שכלל הגברת התיירות לקוריאה הדרומית, התעניינות מוגברת בתרבות הקוריאנית, בסרטים ובלימוד השפה הקוריאנית, והוסיפו כ-5 מיליארד דולר בשנה לכלכלת קוריאה הדרומית, צמיחה של כ-0.5 אחוזים. מחקר משנת 2018 הראה שבממוצע, 800,000 זרים בשנה ביקרו בקוריאה הדרומית במהלך ארבע השנים האחרונות מסיבות הקשורות ל-BTS.

מבקרי מוזיקה מזהים את BTS כמובילים אפילו בקרב קבוצות קיי-פופ אחרות בעלות השפעה רבה כמו גירלז ג'נריישן, סופר ג'וניור, אקסו, טווייס ובלאקפינק ומציינים שההצלחה של BTS מראה את החשיבות של פאנדום חזק ופעיל בעידן המדיה החברתית, שבו קמפיין מעריצים חשוב להצלחת השיר לפחות כמו איכות מוזיקלית. הקבוצה גם התבלטה בצד העסקי של תעשיית הקיי-פופ על ידי ניהול חוזים פחות מגבילים עם חברת הניהול שלהם כדי למקסם את המקוריות האמנותית והיצירתיות שלהם. עם גישה חדשנית זו לניהול הקריירה שלהם, BTS יצרו קשרים הדוקים יותר עם הנוער הדרום קוריאני ועודדו אינדיבידואליות ואותנטיות בקרב הקהל שלהם.

=== דיפלומטיה ===
חברי BTS עם [[נשיא ארצות הברית ג'ו ביידן בחדר הסגלגל, 31 במאי 2022]]
חברי הלהקה נאמו שלוש פעמים בעצרת הכללית של האומות המאוחדות – ב-2018, ב-2020 וב-2021.<ref></ref><ref></ref>

באוקטובר 2018 הופיעו בפני דיפלומטים קוריאניים וצרפתים, כולל נשיא קוריאה הדרומית, מון ג'יאה-אין, בקונצרט מיוחד לכבוד יחסי הידידות בין צרפת לקוריאה הדרומית.<ref></ref> בהמשך אותה שנה הפכו חברי הלהקה לחברים הצעירים ביותר ב, כשזכו במדליית הוואוואן להצטיינות תרבותית על תרומתם להפצת התרבות והשפה הקוריאנית.<ref></ref>

בשנת 2020 הוענק ללהקה כהוקרה על תרומתה לקידום הקשרים התרבותיים בין ארצות הברית וקוריאה הדרומית.<ref></ref> חברי הלהקה הם הזוכים הצעירים ביותר בפרס זה.<ref></ref> ביולי 2021 מינה הנשיא מון את חברי הלהקה לשגרירים נשיאותיים מיוחדים "לתרבות ולדורות הבאים".

במאי 2022 פגשו חברי הלהקה את נשיא ארצות הברית, ג'ו ביידן, בבית הלבן, לציון חודש המורשת האסייתית האמריקנית וכדי לדון בדרכי התמודדות עם פשעי שנאה נגד אסייתים החיים בארצות הברית.<ref></ref>

=== פאנדום ===
ג'ין, חבר BTS (במרכז) מבצע את "ay-oh" של [[פרדי מרקיורי בהופעה הראשונה שלהם באצטדיון ומבלי, 1 ביוני 2019.]]
לדברי קיונג היון קים, ההצלחה של BTS נגרמה בעקבות עלייה גדולה בצריכה של סרטוני מוזיקה ביוטיוב והגעתה של תרבות האלילים, הכוללת מרצ'נדייז של משחקים, פנטזיה ומדע בדיוני, כמו גם התרחבות של חובבי המוזיקה המקוונת. לקבוצה יש פאנדום גדול, מאורגן היטב, הידוע בשם (Adorable Representative M.C. for Youth), המתרגם את מילות השירים והפוסטים של הקבוצה במדיה החברתית לשפות אחרות ותורם צדקה בהתאם לתרומות של חברי BTS. נכון לשנת 2020, כ-40 מיליון חברי ARMY נרשמו לערוץ היוטיוב של הלהקה, כאשר יותר מ-30 מיליון עוקבים אחר חשבונות הטוויטר והאינסטגרם הרשמיים של BTS. הפאנדום עוזר להגדיל את הדירוגים של BTS במצעדים באמצעות קמפיינים מתואמים בפלטפורמות סטרימינג, וכן דוחף להשמיע את המוזיקה של BTS בתחנות רדיו ובטלוויזיה. לעיתים ההשפעה של חלק מחברי ה-ARMY בקרב מעריצי BTS, עשויה לעלות על השפעת הקבוצה עצמה.

BTS מקיימים אינטראקציה עם העוקבים שלהם מימיהם הראשונים באמצעות המדיה החברתית, וכן באמצעות BTS Universe, שהוא קו עלילה חלופי בו משתתפים החברים החברים בסרטוני מוזיקה, משחקים ניידים, ספרים, סרטים קצרים ועוד שנותן למעריצים מקום להעלות תיאוריה. קים משער שה-ARMY נמשך ל-BTS מכיוון שהחברים נתפסים כאנדרדוג, שמקורם בכפר הקוריאני וחברת תקליטים קוריאנית קטנה יחסית, המאפשרת למעריצים צעירים להזדהות איתם. המילים של BTS מדברות על ערכים חברתיים, והמעריצים מגיבים בניסיון לשפר את העולם. כתוצאה מכך, הפאנדום מאמץ באופן קבוע אקטיביזם למטרות צדקה ונושאים חברתיים-פוליטיים כגון משברי פליטים, גזענות, זכויות ילדים, התחממות עולמית ומגפת הקורונה. התגובה מה-ARMY ל-BTS משפיע על הפעולות והמילים של הקבוצה; BTS ביטלה מילים קוריאניות מסוימות שנשמעות כמו השמצות גזעיות וסיימה את שיתוף הפעולה עם מפיק יפני כאשר חברי הARMY הקוריאניים ראו את דעותיו כקיצוניות.

לפי הסופר הדרום קוריאני ג'יונג לי, מערכת היחסים בין BTS ל-ARMY היא "חילופי דברים הדדיים בין אמנים למעריצים שלהם" שעניינה יותר מסתם "הבטחת ראשוניות הלהקה", אלא גם "הרחבת המסרים החיוביים של הלהקה לכל עולם". לי סבור ש-BTS ו-ARMY הם "סמל לשינוי ברוח הזמן, לא רק לחילופי דורות". חברי הלהקה עצמם מסכימים והכירו זה מכבר בתפקידם של מעריציהם בהצלחתם. לדברי שרה קית, "BTS מגלמים רגע של טרנספורמציה דורית. ה-ARMY מייצג 'התבגרות' עבור הצעירים, שבו הייצור וההשפעה התרבותית הם גלובליים ומשמעותיים, ובו הנוער מעורב פוליטית וחברתית."

=== פרסים ומועמדויות ===

BTS קיבלו פרסים רבים במהלך הקריירה שלהם. מאז 2017 הם זוכים ברציפות בפרס המוזיקה של בילבורד לאמן החברתי המוביל, הם קבוצת הקיי-פופ היחידה שזכתה בפרס המוזיקה של בילבורד ללהקה המובילה ונכון לשנת 2022, הם הקבוצה שקיבלה הכי הרבה פרסים בהיסטוריה של פרסי המוזיקה של בילבורד, עם 12 פרסים בסך הכל. BTS הם גם קבוצת הקיי-פופ היחידה שזכתה בפרס המוזיקה האמריקאית לקבוצה האהובה ביותר ובשנת 2021 הפכו לאמן האסייתי הראשון שזכה בפרס המוזיקה האמריקאית לאמן השנה. BTS הם אמן הפופ הקוריאני הראשון שקיבל מועמדות לפרס גראמי והאמן הקוריאני הראשון שהיה מועמד לפרס המוזיקה הבריטית. בנוסף, הם האמן הזר שזכה בכמות הפרסים הגדולה ביותר בהיסטוריה של טקס פרס דיסק הזהב של יפן כולל שיא של ארבע זכיות רצופות בקטגוריית "האמן האסייתי הטוב ביותר". במהלך השנים הם קיבלו למעלה מ-50 פרסים בטקסי הפרסים של MAMA ולמעלה מ-67 דיסאנגים. נכון לנובמבר 2023, BTS הם האמן שקיבל הכי הרבה פרסים בהיסטוריה של קוריאה הדרומית.

== שיתופי פעולה ==
BTS בפרסומת לסמארטפון של LG אלקטרוניקה
החל משנת 2015, חברי BTS שיתפו פעולה עם מותג הספורט הגרמני פומה; בתחילה פעלו חברי הלהקה כפרזנטורים של המותג בקוריאה וב-2018 הפכו לפרזנטורים בין-לאומיים וקידמו את הקולקציות "Turin" ו-"Sportstyle" של פומה ברחבי העולם.<ref></ref> בשנת 2019, BTS הפכו לפרזנטורים של פילה.<ref></ref> בנוסף, BTS שימשו גם כפרזנטורים לסמארטפונים של LG אלקטרוניקה, לרכב השטח "יונדאי פליסייד" ול-SUV "יונדאי נקסו" של יונדאי מוטור, והפכו לפרזנטורים בין-לאומיים של מרוץ המכוניות פורמולה E על מנת לקדם את המודעות ליכולת של כלי רכב חשמליים לסייע במאבק במשבר האקלים.<ref></ref> בשנת 2020, חברי הלהקה שיתפו פעולה עם סמסונג, והוציאו מהדורת BTS מוגבלת של הסמסונג גלקסי S20 ו-Galaxy Buds.<ref></ref>

בהופעה באצטדיון סטאד דה פראנס במאי 2019 לבשו חברי הלהקה תלבושות בעיצוב של וכך הפכו ללהקת הפופ הגברית הראשונה שתלבושות הבמה שלה עוצבו על ידי "דיור".<ref></ref> באפריל 2021, BTS הפכו לפרזנטורים בין-לאומיים של בית האופנה הצרפתי לואי ויטון.<ref></ref> בין מאי ליוני 2021 נמכרה ברשת המסעדות מקדונלד'ס , שהורכבה בהשראת מאכלי מקדונלד'ס פופולריים בקוריאה הדרומית<ref></ref> והייתה זמינה ב-50 מדינות נבחרות, בהן ישראל.<ref></ref>

בשנת 2017 שיתפו חברי הלהקה פעולה עם קרן החירום הבין-לאומית של האומות המאוחדות לילדים בקמפיין "Love Myself", שנועד לסייע בהפחתת אלימות, התעללות ובריונות, ובקידום הערכה עצמית ורווחה בקרב ילדים וצעירים. הן חברי הלהקה והן חברת ביג היט אנטרטיינמנט התחייבו לתרום כסף לקידום הקמפיין, וכמו כן פורסמו סרטונים בנושא ונמכרו פריטי מרצ'נדייזינג ייעודיים. בשנת 2021 חודש הקמפיין, כאשר הלהקה וחברת התקליטים התחייבו לתרום לקרן למעלה ממיליון דולר, בנוסף לחלק מההכנסות שהניבו פריטי המרצ'נדייזינג ואלבומי "Love Myself".<ref></ref>

==דיסקוגרפיה ==

==פילמוגרפיה==

===קולנוע===
* 2018: 
* 2019: 
* 2019: 
* 2020: Break the Silence: The Movie
* 2022: 
* 2023: BTS: Yet to Come in Cinemas

=== סדרות רשת ===
* 2015 – הווה: Run BTS
* 2020–2021: 

== ביבליוגרפיה ==
* 

==סיבובי הופעות==
* 2014–2015: 
* 2015: "Wake Up: Open Your Eyes Japan Tour"
* 2015–2016: 
* 2017: 
* 2018–2019: 
* 2020: (בוטל)
* 2021–2022: 

==קישורים חיצוניים==

* 

* 

== הערות שוליים ==

*
קטגוריה:אמני קולומביה רקורדס
קטגוריה:דרום קוריאנים שהופיעו ברשימת טיים 100
קטגוריה:זוכי פרס בחירת הנוער
קטגוריה:זוכי פרס הווידאו קליפים של MTV: אישים
קטגוריה:זוכי פרס המוזיקה האמריקאית
קטגוריה:זוכי פרס המוזיקה של MTV אירופה
קטגוריה:זוכי פרס המוזיקה של בילבורד
קטגוריה:להקות בנים דרום קוריאניות
קטגוריה:להקות פופ
קטגוריה:להקות קיי-פופ
קטגוריה:להקות שהוקמו בשנת 2013
קטגוריה:שיאני עולם